Iepirkums “Vadlīniju izstrāde Bērna atbalsta speciālista darbam ar bērniem ar uzvedības vai atkarību problēmām un profesionālās kompetences pilnveides programmas un mācību metodikas izstrāde un aprobācija” 
 Iepirkuma identifikācijas Nr. BAC 2024/4.2-5/3

Informējam, ka ir saņemti jautājumi un priekšlikumi par iepirkuma dokumentāciju no ieinteresētajiem piegādātājiem. Iepirkuma komisija, izskatot jautājumus un priekšlikumus, sniedz šādas atbildes:

	N.p.k.
	Jautājums 
	Atbilde

	1.
	[bookmark: _GoBack]Lūdzam precizēt Līguma 2.1.2.punktu, izsakot to šādā jaunā redakcijā, kas uzlabos Pušu sadarbību un Pakalpojumu sniegšanas efektivitāti:
“2.1.2. pēc Izpildītāja pieprasījuma, “3 (trīs) darba dienu laikā” savu iespēju robežās nodrošināt Izpildītāju ar “pilnīgu un pareizu” visu nepieciešamo informāciju un dokumentiem, kas ir Pasūtītāja rīcībā, un sniegt organizatorisko atbalstu, kas nepieciešams Līguma izpildei, kā arī nepieciešamības gadījumā nodrošināt Pasūtītāja amatpersonu un citu atbildīgo darbinieku līdzdalību Līguma izpildē, lai sekmētu un nodrošinātu Līguma saistību izpildi no Pasūtītāja puses.”

	
Līguma 2.1.2.punktā tiks veikti grozījumi, nosakot, ka “pēc izpildītāja pieprasījuma, 5 (piecu) darba dienu laikā….”.
Vārdi “pilnīgu un pareizu” līgumprojektā iekļauti netiks, jo pasūtītājs var sniegt to informāciju, kura ir tā rīcībā. Pasūtītājs nevar uzņemties atbildību par citu personu uzdevumā veiktu pētījumu datu pareizību un aktualitāti.


	2.
	Attiecībā uz Līguma 2.2.1.punktu, lūdz paskaidrot, kurā tieši Līguma izpildes stadijā Pasūtītājs var pieaicināt šīs trešās personas – vai tikai gala Pakalpojuma izvērtēšanā, vai arī visā Pakalpojumu sniegšanas procesa gaitā. Vai šīs trešās personas būs neatkarīgas, vai to iesaiste nepagarinās reālo pakalpojumu sniegšanas termiņu un neapgrūtinās pašu pakalpojumu sniegšanu kā tādu?

	Pasūtītājs patur tiesības jebkurā līguma izpildes stadijā pieaicināt speciālistus un ekspertus. Trešo personu iesaiste nodevumu izvērtēšanā tiks organizēta, ievērojot pasūtītājam atvēlēto nodevumu izskatīšanas laiku.

	3.
	Lūdzam dzēst Līguma 2.2.3.punktu, ņemot vērā, ka Pakalpojuma izpildes laikā tapušie darba materiāli var būt tikai un vienīgi Izpildītāja īpašums, un tie nevar tikt nodoti Pasūtītājam. Pasūtītāja īpašumā nonāk abpusēji saskaņotais, attiecīgā kārtā nodotais Pakalpojums kā gala nodevums, uz ko Pasūtītājam ir tiesības izmantot un paļauties.

	Līguma 2.2.3.punktā tiks veikti grozījumi, aizstājot vārdu “iesniegt” ar “uzrādīt”

	4.
	[bookmark: OLE_LINK4]Lūdzam precizēt Līguma 2.2.4.punktu (pēc dzēšanas – 2.2.3.punkts), pretējā gadījumā nepieciešams papildināt Līgumu ar termina “kvalitatīvi/nekvalitatīvi” skaidrojumu, lai Pakalpojumu sniedzējam sniegtu iespēju šo terminu izpildīt/ievērot, vai arī dzēst tos. Ņemot vērā 2.2.4.punkta noteikto, var secināt, ka par kvalitatīvi paveiktu Pakalpojumu netiek uzskatīts tāds Pakalpojums, kas sniegts saskaņā ar Līguma noteikumiem, kas rada bažas, ka Izpildītājam var būt grūtības ievērot šo nosacījumu, kura saturs netiek paskaidrots. Tādejādi lūdzam precizēt Līguma 2.2.4.punktu (pēc dzēšanas – 2.2.3.punkts), izsakot to šādā jaunā redakcijā:
“2.2.4. (2.2.3.) nepieņemt “Līguma noteikumiem neatbilstoši” sniegtu Pakalpojumu vai tā daļu (Nodevumus), ievērojot Līguma 3. sadaļas noteikumus, un samaksu veikt tikai par “Līguma noteikumiem atbilstoši” sniegtu un Pasūtītāja akceptētu un pieņemtu Pakalpojumu vai tā daļu (Nodevumu).”

	Līguma 2.2.4. punkts tiks papildināts.

	5
	Vispārējās skaidrības labad, lūdzam precizēt Līguma 3.4.punktu, veicot detalizētāku Pušu tiesību un pienākumu noregulējumu:
[bookmark: _Hlk163206519]“3.4. Ja Pasūtītāja pārstāvis 15 (piecpadsmit) darba dienu laikā no Līguma 3.1. punktā minēto Nodevumu saņemšanas nav informējis Izpildītāju par to, ka Nodevuma atbilstības pārbaudei Līguma noteikumiem nepieciešams ilgāks laiks, tiek uzskatīts, ka Pasūtītājs sniegto Nodevumu ir saskaņojis bez pretenzijām, “kas rada tiesības Izpildītājam izrakstīt rēķinu, toties Pasūtītājam – pienākumu apmaksāt to”.”

	Līguma 3.4.punkts tiks papildināts

	6
	Lūdzam precizēt Līguma 6.2.punktu, paredzot, ka Puses atbild tikai par tiešo zaudējumu atlīdzināšanu, ņemot vērā, ka netiešie zaudējumi ir ārkārtīgi grūti paredzami un aplēšami. Uzsverams, ka Izpildītāja atbildība netiek ierobežota, ja tas rīkojies ļaunā nolūkā vai ar rupju neuzmanību. Tādejādi lūdzam izteikt Līguma 6.2. punktu šādā jaunā redakcijā:
“6.2. Izpildītājs atbild par Pasūtītājam nodarītajiem zaudējumiem, ja tie Pasūtītājam radušies, izmantojot Līguma izpildes ietvaros izstrādātā Pakalpojuma vai tā daļas rezultātus. “Puses vienojas, ka Izpildītājs ir atbildīgs, kad ir vainojams par savu darbību vai bezdarbību, un, ciktāl to pieļauj piemērojamie normatīvie akti, Izpildītāja atbildības kopējais apmērs (ieskaitot procentus) par visiem prasījumiem saistībā ar Pakalpojumiem un/ vai Līgumu (ieskaitot, bet neaprobežojoties tikai ar neuzmanību) nepārsniegs mazāko no turpmāk minētajām summām: atbildību radošo pakalpojumu atlīdzības divkāršu apmēru (neieskaitot PVN) vai faktisko zaudējumu apmēru. Pasūtītājs piekrītat, ka Izpildītājs neatbild par (i) datu zaudēšanu vai sagrozīšanu, strādājot Pasūtītāja IT sistēmās, (ii) reputācijas, biznesa iespēju, sagaidāmo ietaupījumu vai labumu zaudējumiem vai (iii) netiešiem vai izrietošiem zaudējumiem”.”

	Līguma 6.2.punkts tiks papildināts. Vienlaikus, norādām, ka Ministru kabineta 2016. gada 20. septembra instrukcijas Nr. 3 "Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs" 150.punkts paredz:
150. Pusēm ir tiesības līgumā vienoties, ka pienākums atlīdzināt zaudējumus tiek ierobežots tādā apmērā, kas nepārsniedz līgumcenu, ja:
150.1. piegādātāja pienākuma ierobežojums atlīdzināt zaudējumus būtiski samazina līgumcenu;
150.2. piegādātājam līguma izpildes ietvaros ir jānodrošina profesionālā riska apdrošināšana;
150.3. kādai no pusēm ir radušies netiešie zaudējumi.
Nav identificējami Instrukcijas 150.1. vai 150.2. punktā norādītie zaudējumu atlīdzības ierobežošanas pamati. 


	7
	Lūdzam dzēst Līguma 6.12.punktu, ievērojot, ka starp Pusēm var pastāvēt strīds par sodu piemērojamību un apmēru, kā arī ņemot vērā Līguma 6.10.punktā noteikto.

	Līgumprojekta 6.12.punkts netiks dzēsts. Pasūtītājs līgumā nepiemēro saistību izpildes nodrošinājumu, līdz ar to šāds nosacījums nav pieņemams. 

	8
	Lūdzam precizēt Līguma 7.6.punktu, precizējot atbildīgo personu, jo sevišķi ņemot vērā to, ka Pasūtītājs sev pielīdzis tiesības veikt izmaiņas autordarbos, tāpat arī aicinām noteikt tiešo zaudējumu segšanas pienākumu, ievērojot, ka netiešie vai atrautie zaudējumi ir īpaši grūti aplēšami:
7.6.	Ja Līguma izpildes laikā Izpildītāja vainas dēļ tiek radīts trešo personu intelektuālo tiesību aizskārums, Izpildītājs:
7.6.1.	bez maksas nekavējoties novērš jebkādu trešo personu tiesību aizskārumu, “ko radījis Izpildītājs”;
7.6.2.	pēc Pasūtītāja pieprasījuma uz sava rēķina aizstāv Pasūtītāju, ja trešās personas cēlušas prasījumus par intelektuālo tiesību aizskārumu, “ko veicis Izpildītājs”;
7.6.3.	sedz Pasūtītāja tiešos izdevumus un zaudējumus, kas rodas saistībā ar “Izpildītāja veiktu” trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu.

	Līguma 7.6.punktā tiks veikti grozījumi

	9
	1. Lūdzam precizēt Līguma 7.7.punktu, izsakot šādā jaunā redakcijā, ņemot vērā Izpildītāja lūgto precizējumu par atbildības apmēra ierobežojumu:
“7.7. Līguma 7.6. punktā minētie pienākumi netiek ierobežoti laikā.”

	Līguma 7.7.punktā grozījumi netiks veikti, jo zaudējumi, kuri saistās ar darba neatļautu izmantošanu var pārsniegt līgumcenu. Skat.arī atbildi uz 6. jautājumu.

	10
	Ja iepirkuma rezultātā (piegādātājs) tiks atzīts par uzvarētāju, tad lūdzam izteikt Līguma 8.3.punktu jaunā redakcijā, jo piegādātāja uzbūves dēļ ir turpat vai neiespējami norobežoties no citiem piegādātāja uzņēmumiem, kam uzdots par pienākumu veikt centralizētas funkcijas, kā piemēram, rēķinu izrakstīšanu, riska un “zini savu klientu” pārbaudes u.tml.
“8.3.	Līguma ietvaros konfidenciālo informāciju ir tiesīgs izmantot tikai Izpildītājs un tā speciālisti, ja vien Līgumā nav noteikts citādi vai Puses Līguma darbības laikā rakstiski nevienojas citādi. “Konfidenciālās informācijas neizpaušanas pienākums nav attiecināms uz citiem piegādātāja tīkla uzņēmumiem, kas uzņēmušies attiecīgus konfidencialitātes pienākumus un kas var piekļūt Pasūtītāja konfidenciālai informācijai kvalitātes, riska un klientu pārvaldības darbību mērķiem un ar pakalpojumu sniegšanu saistītiem nolūkiem”.”

	Līguma 8.3.punktā tiks veikti grozījumi. 

	11
	Lūdzam precizēt Līguma 10.6.1.punktu, norādot, kādiem priekšnoteikumiem jāizpildās, lai Pasūtītājs uzskatītu, ka Izpildītājs ir uzsācis Pakalpojuma izpildi?

	Līguma 10.6.1.punktā grozījumi netiks veikti. Līguma 2.2.3 punkts paredz Izpildītaja pienākumu pēc Pasūtītāja pieprasījuma informēt Pasūtītāju par pakalpojuma un/vai nodevuma izstrādes norisi, arī tehniskās specifikācijas 4.9.1.punkts paredz, ka pakalpojuma sniedzējam ne retāk kā vienu reizi 2 (divās) nedēļās ir jāinformē Pasūtītājs par uzdevumu izpildes gaitu un rezultātiem atbilstoši Pasūtītāja norādēm.

	12
	Lūdzam precizēt Līguma 10.6.2.punktu, precizējot redakciju:
[bookmark: _Hlk163211122]“10.6.2. Izpildītājs “savas vainas dēļ” kavē Pakalpojuma daļas (Nodevuma) nodošanu ilgāk par 30 (trīsdesmit) dienām.”

	Līguma 10.6.2. punktā tiks veikti  grozījumi.

	13
	Lūdzam precizēt Līguma 10.6.13.punktu, norādot uz Izpildītāja veiktu pārkāpumu, jo nav samērīgi un pamatoti pielīgt sev tiesības vienpusēji izbeigt Līgumu un likt atmaksāt saņemto Līguma summu vai tās daļu, ja pats Pasūtītājs vainojams pie Līguma izmaksu korekcijas 100 % apmērā:
“10.6.13. ārvalstu finanšu instrumenta vadībā iesaistītā iestāde ir konstatējusi “Izpildītāja veiktu” normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % (viens simts procentu) apmērā.”

	Līguma 10.6.13. punktā tiks veikti  grozījumi.

	14
	[bookmark: OLE_LINK5]Attiecībā uz Līguma 10.7.punktu, lūdzam paskaidrot, uz kāda normatīvā akta pamata Pasūtītājam ir tiesības atprasīt veikto samaksu par pakalpojumiem, kurus Izpildītājs sniedzis atbilstoši Līguma noteikumiem? Domājams, ka Pasūtītājam pielīgstamas sev tiesības pieprasīt līgumsoda samaksu samērīgā apmērā, nevis tiesības atprasīt veikto samaksu par pakalpojumiem, līdz ar to – aicinām precizēt šo Līguma punktu.

	Līguma 10.7.punkts tiks dzēsts.

	15
	Lūdzam precizēt Līguma 10.9.punktu un izteikt šādā jaunā redakcijā, jo arī Pasūtītāja pienākumu neizpilde var radīt situāciju, kad Līguma izpilde kļūst neiespējama un Izpildītājs ir spiests izbeigt Līgumu:
“10.9. Izpildītājam ir tiesības vienpusēji izbeigt Līgumu, ja Pasūtītājs kavē maksājumus par Pakalpojumu/ Nodevumu vairāk par 30 (trīsdesmit) dienām, “kā arī, ja Pasūtītājs Līgumā noteiktajos termiņos nesniedz Izpildītājam pieprasīto vai tam pieejamo informāciju, kas nepieciešama Līguma izpildei un tas būtiski kavē Pakalpojumu izpildi”.”
	Līguma 10.9.punktā tiks veikti grozījumi. Ieinteresētā piegādātāja piedāvātajā redakcijā vārds “vai” tiks aizstāts ar “un”.

	16
	Ņemot vērā, ka kvalitatīva piedāvājuma sagatavošanai nepieciešams piesaistīt atbilstošu ekspertu komandu, kā arī kvalificētu speciālistu e-mācību programmas izstrādē, redzam, ka piedāvājumu nespēsim sagatavot līdz šobrīd noteiktajam iesniegšanas termiņam.
Ņemot vērā iepriekš minēto, lūdzam iepirkuma komisiju pagarināt piedāvājuma iesniegšanas termiņu vismaz līdz 2024. gada 30. aprīlim.
	Iepirkuma dokumentācijā tiks veikti grozījumi un piedāvājumu iesniegšanas termiņš tiks pagarināts.

	17
	Līguma 6.2.punkts – aicinām precizēt, ka izpildītājs nes atbildību tikai par tiešajiem zaudējumiem.
	Nepiekrītam, ka izpildītājs nes atbildību tikai par tiešajiem zaudējumiem. Saskaņā ar Civillikuma 1775. pantu, “Katrs zaudējums, kas nav nejaušs, ir jāatlīdzina”, līdz ar to, Pasūtītājam līgumā nav pamatojuma noteikt atbildību tikai par tiešajiem zaudējumiem. Līguma punkts netiks grozīts.

	18
	Līguma 6.5. un 6.6.punkts - aicinām līgumsodu ierobežot nevis ar līguma summu, bet konkrētā nodevuma summu
	Nepiekrītam, pasūtītājs paredzot līgumsodu, ir rīkojies atbilstoši Civillikuma 1716. panta trešā teikuma noteikumiem, respektīvi, “Līgumsods par saistību nepienācīgu izpildi vai neizpildīšanu īstā laikā (termiņā) var tikt noteikts pieaugošs, taču kopumā ne vairāk par 10 procentiem no pamatparāda vai galvenās saistības apmēra”.
Konkrēts nodevums atrauti no pārējiem nevar tikt izmantots un viena nodevuma termiņa kavējums ietekmē visu līgumu kopumā.
Līguma 6.6. punktā vārdi “Pakalpojuma daļas summas” tiek aizstāti ar vārdiem “Nodevuma summas”.

	19
	Līguma 10.9.punkts – būtu korekti, ja arī Pasūtītājam būtu pienākums maksāt līgumsodu 10% no līguma summas, ja līgums tiek izbeigts
	Nepiekrītam līgumsoda paredzēšanai Pasūtītājam līguma 10.9. punktā noteiktajos gadījumos. Iepirkuma komisija uzskata, ka piemērot līgumsodu Pasūtītājam līguma 10.9. punktā paredzētajos gadījumos būtu pārāk nesamērīgi, jo arī Izpildītājam  līgumā nav paredzēts līgumsods par līguma neizpildīšanu īstā laikā (termiņā), līgumsodi Izpildītājam ir paredzēti tikai par saistību neizpildi vispār.  Ietverot šos līgumsodus līguma projektā, Iepirkuma komisija ir vadījusies pēc Civillikuma 1716. panta, kas paredz, ka “Līgumsods ir pametums, ko kāda persona uzņemas ciest sakarā ar savu saistību neizpildi vispār, nepienācīgu izpildi vai neizpildīšanu īstā laikā (termiņā). Līgumsods par saistību neizpildi vispār ir konkrēti noteikta naudas summa vai cita mantiska vērtība, kuru nedrīkst noteikt vairākkārtīgu (atkārtotu) vai pieaugošu maksājumu vai devumu veidā. Līgumsods par saistību nepienācīgu izpildi vai neizpildīšanu īstā laikā (termiņā) var tikt noteikts pieaugošs, taču kopumā ne vairāk par 10 procentiem no pamatparāda vai galvenās saistības apmēra.”. Saskaņā ar Līguma noteikumiem, izpildītājam ir paredzētas tiesības vienpusēji atkāpties no līguma, ja pasūtītājs nepilda 10.9. punktā noteiktās saistības.



